炎帝 黃帝 祭祀 典禮炎帝 黃帝 祭祀 典禮
女媧氏沒，神農氏作。炎帝神農氏，姜姓。母曰女登。有媧氏之女。為少典妃。感神龍而生炎帝。人身牛首。長於薑水。因以為姓。火德王。故曰炎帝。以火名官。斲木為耜，揉木為耒，耒耨之用，以教萬人。始教耕。故號神農氏。於是作蠟祭，以赭鞭鞭草木。始嘗百草，始有醫藥。又作五弦之瑟。教人日中為市，交易而退，各得其所。遂重八卦為六十四爻。初都陳，後居曲阜。立一百二十年崩。葬長沙。神農本起烈山。故左氏稱，烈山氏之子曰柱。亦曰厲山氏。禮曰。厲山氏之有天下。是也。　神農納奔水氏之水曰聽妃詙。為妃。生帝魁，魁生帝承，承生帝明，明生帝直，直生帝氂，氂生帝哀，哀生帝克，克生帝榆罔。凡八代，五百三十年。而軒轅氏興焉。其後有州、甫、甘、許、戲、露、齊、紀、怡、向、申、呂。皆姜姓之後。並為諸侯。或分掌四岳。當周室，甫侯、申伯，為王賢相。齊、許列為諸侯。霸於中國。蓋聖人德澤廣大，故其祚胤繁昌久長雲。
黃帝者，少典之子，姓公孫，名曰軒轅。生而神靈，弱而能言，幼而徇齊，長而敦敏，成而聰明。軒轅之時，神農氏世衰。諸侯相侵伐，暴虐百姓，而神農氏弗能征。於是軒轅乃習用乾戈，以徵不享，諸侯咸來賓從。而蚩尤最為暴，莫能